text: Blomsterpigen hjem fra ferie
  29 juli 2010 kl. 14.28
  Caroline Feddersen, 7 år, er på ferie med familien, men de er taget hjem til Ribe i dag. For hun skal være blomsterpige, når regentparrat kommer til Ribe.
  - Vi er på ferie i Silkeborg, men har sagt, at hvis hun gerne vil med, så tager vi naturligvis hjem, siger hendes mor, Susanne Feddersen.
  
  I radio og tv
  Og den syv-årige pige blev dagens næst-mest ombejlede: Hun var både i DR Esbjerg og selveste TV-Avisen. 
  Og i løbet af nogle få sekunder var det hele overstået. Dronningen modtog den smukke buket. 
  - Hvad sagde hun til dig? vil TV SYDs udsendte gerne vide.
  - Hun sagde selv ingenting, siger Caroline.
  